**KUTSESTANDARD**

**Sõidukite pindade hooldaja ja rehvitehnik, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Sõidukite pindade hooldaja ja rehvitehnik, tase* | *3* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Sõidukite pindade hooldaja ja rehvitehnik, tase 3 tegeleb mootorsõidukite, liikur- ja väikemasinate, haagiste (edaspidi sõidukite) värvkatte, salongi sisustuse materjalide, kere osade ja mootoriruumi puhastamisega ning hooldamisega. Töö eesmärk on sõidukite pindade puhastamise ja hooldamise professionaalsel tasemel teenus, millega ennetada sõiduki ebanormaalset kulumist ning korrosioonikahjustuste teket. Lähtuvalt tööturu vajadusest, eelkõige seonduvalt rehvitööde hooajalisusega, võib sõidukite pindade hooldaja vahetada sõidukitel rehve ja teha sellega kaasnevaid töid (edaspidi rehvitööd).  Sõidukite pindade hooldaja ja rehvitehnik rakendab keskkonnasäästlikke töövõtteid ning järgib tööohutuse- ja töötervishoiu nõudeid. Sõidukite pindade hooldaja ja rehvitehnik juhindub oma tööd tehes talle antud töökorraldusest, sõidukitootja tehnilistest juhenditest, ohutusnõuetest ja tööle seatud kvaliteedinäitajatest. Kutsealal kasutatavad materjalid ja tehnoloogiad uuenevad kiiresti, samuti on pidevas muutumises sõidukite ehituses kasutatavad materjalid, seetõttu on vajalik pidev enesetäiendamine. Töövahenditeks on käsi-, elektrilised-, hüdro- ja pneumotööriistad, töökoja-, remondi- ja hooldusseadmed, sõiduki pesemiseks ja hooldamiseks vajalikud seadmeid, kemikaalid, pesemis- ja kuivatamistarbed. Samuti on töövahendiks arvuti ja andmebaasid tööks vajalike algandmete, mõõteväärtuste, tööjuhendite, töökorralduste ning muude vajalike juhendmaterjalide või dokumentide kasutamiseks ja täitmiseks.  Sõidukite pindade hooldaja ja rehvitehnik rakendab keskkonnasäästlikke töövõtteid ning järgib tööohutuse- ja töötervishoiu nõudeid. Sõidukite pindade hooldaja ja rehvitehnik võib töötada nii üksi kui ka meeskonnas, võib vajada mõningal määral juhendamist uutes olukordades, tema töö eeldab suhtlemist kaastöötajate ja klientidega.  **Mootorsõidukite hoolduse ja remondi kutsealal autotehniku kutsegrupis on kolm kutsetaset.**  Sõidukite pindade hooldaja ja rehvitehnik, tase 3  Mootorsõidukitehnik, tase 4 teeb sõidukitele hoolduse ja remonttöid ning rikkeotsinguid  Mootorsõidukidiagnostik, tase 5 teeb sõidukitele rikkepõhjuste analüüsi, leiab ja kõrvaldab rikkeid |
| **A.2. Tööosad** |
| **Kohustuslikud tööosad**  A.2.1. Sõiduki värv- ja pinnakatete sh klaaspindade ning ukseavade puhastamine ja hooldamine  A.2.2. Rattakoobaste, rehvide, velgede puhastamine ja hooldamine  A.2.3. Sõiduki sisustuse ja pinnakatete puhastamine ja hooldamine  A.2.4. Sõiduki mootoriruumi puhastamine ja pindade hooldamine  A.2.5. Sõiduki põhjapesu  A.2.6. Rehvivahetustööd  A.2.7. Sõiduki rattakoopas asuvate veermikudetailide seisukorra kontrollimine  A.2.8. Rehviparandustööd |
| **A.3. Kutsealane ettevalmistus** |
| Sõidukite pindade hooldajal ja rehvitehnikul on erialane kutseharidus või töökohal õppides ja tööalastel koolitustel omandatud kutseoskused. |
| **A.4. Enamlevinud ametinimetused** |
| Rehvitehnik, autopesija |
| **A.5. Regulatsioonid kutsealal tegutsemiseks** |
| Regulatsioonid puuduvad. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab.  Kasvav tähtsus on keskkonnamõju vähendavate tehnoloogiate ja vahendite kasutamisel, suureneb vajadus ohutusalaste teadmiste järele elektri- ja autonoomsete sõidukite teenindamisel. Tulevikus on järjest olulisem hea suhtlemisoskus ja kliendikeskne teenindusoskus. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Sõidukite pindade hooldaja ja rehvitehniku, tase 3 kutse taotlemisel on nõutav kompetentside B.3.1–B.3.8 ja üldoskuste B.2 tõendamine. |
| **Kvalifikatsiooninõuded haridusele ja töökogemusele** |
| **Nõuded kutse taotlemisel**  Töömaailma taotlejale   1. Erialane kutseharidus või töökohal õppides ja tööalastel koolitustel omandatud kutsealased teadmised ja praktilised kutseoskused   Kutseõppe lõpetajale   1. Täies mahus läbitud vastava eriala tasemeõppe õppekava   **Nõuded kutse taastõendamisel**   1. Sõidukite pindade hooldaja ja rehvitehnik, tase 3 kutse, mille kehtivusaja lõppemisest ei ole möödas rohkem kui 1 aasta 2. Erialane töökogemus   Kutse andmise korraldus on reguleeritud sõidukite hoolduse ja remondi kutseala kutsetele kutse andmise korras. |

|  |
| --- |
| **B.2. Sõidukite pindade hooldaja ja rehvitehnik, tase3,üldoskused** |
| Mõtlemisoskused   1. Leiab tööks vajalikest andmebaasidest asjakohaseid tööjuhendeid ja kasutab neid.   Enesejuhtimisoskused   1. Teeb tööd ainult selleks sobivate tööriistade ja seadmetega vastavuses sõidukite pindade hoolduse- ja remonditehnoloogiaga, rehvide hooldus- ja remonditehnoloogiaga. 2. Valmistab vastavalt töökorraldusele ette ja komplekteerib töökoha, töö lõpetamisel korrastab töökoha ja -vahendid, paigutab materjalid ja seadmed ettenähtud kohtadele. 3. Kasutab energiat ja keskkonda säästvaid ning tervisele ohutuid töövahendeid ja –võtteid. 4. Teeb valmistööle kvaliteedikontrolli lähtudes kliendi tellimusest ja antud tööle kehtestatud kvaliteedinõuetest, vajadusel kõrvaldab puudused.   Lävimisoskused   1. Suhtleb kaastöötajate ja klientidega sõbralikult ja korrektselt. 2. Kasutab oma igapäevatöös arvutit infotöötluse ja sisuloome osas algtasemel kasutaja tasemel (lisa 1). 3. Kasutab oma töös eesti keelt ja vähemalt üht võõrkeelt (soovitavalt inglise keel) tööks vajalikul tasemel. |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Sõiduki värv- ja pinnakatete sh klaaspindade ning ukseavade puhastamine ja hooldamine** | **EKR tase 3** |
| Tegevusnäitajad   1. Nõustab klienti sõiduki värvkatte hooldamise küsimustes. 2. Hindab sõiduki värvkatte seisukorda ja valib tööks sobiva tehnoloogia, materjalid ja seadmed, arvestades keskkonnasäästlikkuse põhimõtetega. 3. Valmistab vajalike pesuainete töölahused vastavalt määrdumiste liikidele ja kemikaalide kasutusjuhenditele. 4. Teeb sõiduki värvkatte leotuse, puhastuse ja loputamise. 5. Peseb ustevahed, tihendid, lävekarbid ja loputab need. 6. Töötleb lävekarpide välispinnad kaitsevahendiga. 7. Eemaldab pindadelt lahtise vee, kasutades peeglite, liistude ja õõnsuste kuivatamiseks suruõhku ja värvkatte kuivatamiseks kuivatuslappi. 8. Töötleb värvkatte puhastussaviga või –pastaga, eemaldab aine jäägid. Enne töö alustamist katab kinni liistud ja muud elemendid, milliseid võib kahjustada kokkupuude puhastusainega või puhastusseadme pöörleva osaga. 9. Töötleb värvipinna kaitsevahendiga. 10. Töötleb uste tihendid kaitsevahendiga. 11. Puhastab sõiduki klaaspinnad. 12. Teeb valmistööle kvaliteedikontrolli ja kõrvaldab võimalikud puudused. 13. Teeb töid vastavalt tootja nõuetele ja spetsifikatsioonidele. 14. Kannab töökorraldusele info sõidukil olevate vigastuste ja tehtud tööde kohta. | |
| **B.3.2. Rattakoobaste, rehvide, velgede puhastamine ja hooldamine** | **EKR tase 3** |
| Tegevusnäitajad   1. Nõustab klienti sõiduki rattakoobaste ja velgede hooldamise küsimustes. 2. Hindab velgede tüübi (kroomitud, lakitud, poleeritud, mitmeosaline, anodeeritud alumiiniumvelg jne) ning valib tööks sobiva tehnoloogia, materjalid ja vahendid, arvestades keskkonnasäästlikkuse põhimõtetega. 3. Valmistab vajalike pesuainete töölahused vastavalt määrdumiste liikidele ja kemikaalide kasutusjuhenditele. 4. Kontrollib enne töö alustamist, et rattad ja pidurid on jahtunud. 5. Peseb ja loputab rattakoopad, rattad ja veljed. 6. Eemaldab velgedelt lahtise vee. 7. Töötleb rattakoopad ja veljed kaitsevahendiga. 8. Rakendab töövõtteid, millistega on tagatud pidurisüsteemi kahjustuste vältimine. 9. Teeb valmistööle kvaliteedikontrolli ja kõrvaldab võimalikud puudused. 10. Teeb töid vastavalt tootja nõuetele ja spetsifikatsioonidele. 11. Kannab töökorraldusele info sõidukil olevate vigastuste ja tehtud tööde kohta. | |
| **B.3.3. Sõiduki sisustuse ja pinnakatete puhastamine ja hooldamine** | **EKR tase 3** |
| Tegevusnäitajad   1. Nõustab klienti sõiduki sisustuse ja pindade hooldamise küsimustes. 2. Hindab salongi/pagasiruumi seisukorda, sisustuse ja pinnakatete materjali liigid, nende määrdumise astmed ja tüübid. Valib tööks sobiva tehnoloogia, materjalid, seadmed ja vahendid, arvestades keskkonnasäästlikkuse põhimõtetega. 3. Eemaldab salongist/pagasiruumist kliendile kuuluvad esemed, paigutades need selleks ettenähtud hoiukasti ja – kohta, järgides sealjuures kliendi poolt antud juhiseid ja korraldusi salongis olevate esemete käitlemiseks. 4. Katab kinni salongis olevate monitoride ja ekraanide pinnad kahjustuste vältimiseks. 5. Eemaldab põhjamatid, puhastab ja paigutab need töö teostamise ajaks kuivatuskohta kuivama. 6. Eemaldab salongis ja pagasiruumis tolmuimejaga lahtise liiva, prahi ja tolmu. 7. Puhastab raskesti ligipääsetavad kohad esmalt suruõhuga, seejärel tolmuimejaga. 8. Puhastab kõrgläikepinnad sh armatuurlaua, peeglid, keskkonsooli ja uksepaneelid. 9. Puhastab pehmed polstrid ja laepolstri keemilise pesu seadmega või käsitsi. 10. Töötleb puhtad pinnad vastavalt materjalile hooldusvahendiga või kaitsevahendiga. 11. Puhastab suured monitorid ja ekraanid. 12. Töötleb salongi lõhnaeemaldusvahendiga. 13. Teeb valmistööle kvaliteedikontrolli ja kõrvaldab võimalikud puudused. 14. Teeb töid vastavalt tootja nõuetele ja spetsifikatsioonidele. 15. Kannab töökorraldusele info sõidukil olevate vigastuste ja tehtud tööde kohta. | |
| **B.3.4. Sõiduki mootoriruumi puhastamine ja pindade hooldamine** | **EKR tase 3** |
| Tegevusnäitajad   1. Nõustab klienti sõiduki mootoriruumi hooldamiseküsimustes. 2. Eemaldab mootoriruumi kaitsekatted. 3. Hindab mootoriruumi seisukorda ja määrdumise astet. Valib tööks sobiva tehnoloogia, materjalid, seadmed ja vahendid, arvestades keskkonnasäästlikkuse põhimõtetega. 4. Soojendab külma mootori puhastustööks sobiva tasemeni. Seiskab mootori enne töö alustamist. 5. Eristab kõik tundlikud osad ja katab need kinni. 6. Kannab puhastatavatele pindadele puhastusaine, vajadusel hõõrub pinnad pintsliga üle. 7. Loputab mustuse ja puhastusaine jäägid veega. 8. Kuivatab suruõhuga. 9. Puhastab, loputab ja kuivatab mootoriruumist eemaldatud kaitsekatted. 10. Teeb valmistööle kvaliteedikontrolli ja kõrvaldab võimalikud puudused. 11. Eemaldab kaitsekatted tundlikelt osadelt. 12. Paigaldab tagasi mootoriruumi katted. 13. Teeb töid vastavalt tootja nõuetele ja spetsifikatsioonidele. 14. Kannab töökorraldusele info sõidukil olevate vigastuste ja tehtud tööde kohta. | |
| **B.3.5. Sõiduki põhjapesu** | **EKR tase 3** |
| Tegevusnäitajad   1. Nõustab klienti sõiduki põhjapesu küsimustes. 2. Hindab sõiduki põhja seisukorda, määrdumise astet ja korrosiooni levikut. Valib tööks sobiva tehnoloogia, materjalid, seadmed ja vahendid, arvestades keskkonnasäästlikkuse põhimõtetega. 3. Kontrollib visuaalselt sõiduki põhja all olevaid detaile ja sõlmi veendumaks, et puuduvad nähtavad lekked, defektid, lahtised sõlmed või detailid. Kontrollib, et väljalaskesüsteemi osad ja rattad on jahtunud. 4. Teeb sõiduki põhjapesu, loputab ja kuivatab suruõhuga. 5. Töötleb vajalikud pinnad kaitsevahendiga. 6. Teeb valmistööle kvaliteedikontrolli ja kõrvaldab võimalikud puudused. 7. Teeb töid vastavalt tootja nõuetele ja spetsifikatsioonidele. 8. Kannab töökorraldusele info sõidukil olevate vigastuste ja tehtud tööde kohta. | |
| **B.3.6. Rehvivahetustööd** | **EKR tase 3** |
| Tegevusnäitajad   1. Nõustab klienti rehvide/velgede valikul nende sobivuste ja erinevustega ning muudes asjakohastes küsimustes nagu rehvide/velgede kasutamine, seisukord, vahetamine, hoiustamine, sõiduohutus. 2. Hindab rataste ja rehvide seisukorda hindamaks nende kulumise astet ja iseloomu. 3. Kontrollib sõidukile tootja poolt kehtestatud nõudeid rehvide ja velgede osas ning rehvirõhkude väärtusi. Teab, tunneb ja arvestab töö teostamisel kehtivate õigusaktide nõudeid. 4. Demonteerib rattad, eemaldab rehvid velgedelt nõuete kohaselt, muuhulgas järgides rehvimontaažiseadmete kasutusjuhendite nõudeid. 5. Teeb demonteeritud/monteeritavate rehvide ja velgede seisukorra kontrolli ja vajalikud mõõtmised võimalike defektide, liigse kulumise ja kahjustuste fikseerimiseks. Kannab kontrolli tulemused töökorraldusele. 6. Monteerib rehvid velgedele nõuetekohaselt, korrigeerib rehvide rõhud, tasakaalustab rattad tasakaalustuspingil järgides tasakaalustusseadme kasutusjuhiseid. Kontrollib ja vajadusel vahetab ventiili või selle tihendi, ventiili korgi. 7. Monteerib rattad sõidukile. 8. Teeb valmistööle kvaliteedikontrolli ja kõrvaldab võimalikud puudused. 9. Hoiustab vajadusel rehvid nõuetekohaselt. 10. Teeb töid vastavalt tootja nõuetele ja spetsifikatsioonidele. 11. Kannab töökorraldusele info sõidukil olevate vigastuste ja tehtud tööde kohta. | |
| **B.3.7. Rattakoopas asuvate veermikudetailide seisukorra kontrollimine** | **EKR tase 3** |
| Tegevusnäitajad   1. Mõõdab enne rataste tagasimonteerimist piduriklotside, piduriketaste paksust ja võrdleb saadud tulemust tootja poolt antud normidega. Hindab visuaalse vaatluse teel piduriosade seisukorda nt voolikute, trosside, ühenduste, kinnituste seisukord, lekked, praod jms. 2. Hindab veermikudetailide üldist seisukorda nt võimalike korrosioonikahjustuste, liigse kulumise, vigastuste olemasolu ja ulatust. 3. Teeb töid vastavalt tootja nõuetele ja spetsifikatsioonidele. 4. Kannab töökorraldusele info sõidukil olevate vigastuste ja tehtud tööde kohta. | |
| **B.3.8. Rehviparandustööd** | **EKR tase 3** |
| Tegevusnäitajad   1. Hindab rehvi vigastuse asukoha, põhjuse ja ulatuse ning valib rehvi remondiks sobiva tehnoloogia, materjalid ja seadmed, arvestades keskkonnasäästlikkuse põhimõtetega. 2. Teeb rehviparandustöid, järgides rehvitootja juhiseid ja nõudeid. 3. Teeb valmistööle kvaliteedikontrolli ja kõrvaldab võimalikud puudused. 4. Nõustab klienti parandatud rehvi edasise kasutuskorra osas. 5. Kannab töökorraldusele info sõidukil olevate vigastuste ja tehtud tööde kohta. | |

**KUTSET LÄBIVAD TEADMISED**

|  |  |
| --- | --- |
| **B.3.9. Sõidukite pindade hooldaja ja rehvitehnik, tase 3 kutset läbivad teadmised** | **EKR tase 3** |
| Teadmised   1. mootorsõiduki/masina veermiku ehitus; 2. materjaliõpetus; 3. tehniliste mõõtmiste alused; 4. pneumaatika ja hüdraulika alused; 5. elektrotehnika alused 6. klienditeeninduse alused, 7. töö- ja keskkonnaohutuse nõuded; 8. töötervishoiunõuded; 9. kemikaalide käitlusnõuded; 10. tuleohutusnõuded; 11. jäätmekäitlusnõuded; 12. kutsealaga seonduvate õigusaktide nõuded. | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | Kristjan Leesmäe – Viljandi Kutseõppekeskus  Mairo Neem – Unelmauto AS  Ene Pukk - Tallinna Lasnamäe Mehaanikakool  Janek Pukka – Rakvere Ametikool  Taavi Ragul - Möller Auto Tallinn OÜ  Remo Raudsepp - Viking Motors AS  Koit Saar - AS Benefit  Tanel Tero - Tallinna Lasnamäe Mehaanikakool |
| 1. Kutsestandardi kinnitaja | Transpordi kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide ametite klassifikaatorile (ISCO 08) | 7231 Mootorsõidukimehaanikud ja -lukksepad |
| 1. Viide Euroopa kvalifikatsiooniraamistikule (EQF) | 3 |
| **C.2. Kutse nimetus võõrkeeles** | |
| Inglise keeles: *Vehicle Technician, EstQF Level 3* | |
| Soome keeles: *moottoriajoneuvon asentaja* | |
| Vene keeles: *техник по автомобилям* | |
| **C.3. Lisad** | |
| Lisa 1.Digipädevuste enesehindamise skaala | |